MUNICIPIUL CRAIOVA

CONSILIUL LOCAL AL MUNICIPIULUI CRAIOVA

           HOTĂRÂREA NR.42
privind modificarea anexelor nr.5 şi 6 ale Hotărârii Consiliului Local al Municipiului Craiova nr.303/2025 referitoare la atribuirea contractului de delegare a gestiunii serviciului de administrare a domeniului public şi privat, către S.C. ECO URBIS Craiova S.R.L.

Consiliul Local al Municipiului Craiova, întrunit în şedinţa ordinară din data de 29.01.2026;
           Având în vedere referatul de aprobare nr.18779/2026, raportul nr.20016/2026 al Direcţiei Patrimoniu și raportul de avizare nr.20971/2026 al Direcției Juridice, Asistență de Specialitate și Contencios Administrativ, prin care se propune modificarea anexelor nr.5 şi 6 ale Hotărârii Consiliului Local al Municipiului Craiova nr.303/2025 referitoare la atribuirea contractului de delegare a gestiunii serviciului de administrare a domeniului public şi privat, către S.C. ECO URBIS Craiova S.R.L. și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti;        
           În conformitate cu prevederile Legii nr. 51/2006 privind serviciile comunitare de utilităţi publice, republicată, cu modificările şi completările ulterioare;

În temeiul art.129 alin.2 lit. c, coroborat cu alin.6 lit.a şi b, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

hotărĂŞte:
Art.1. Se aprobă modificarea anexei nr.5 la Hotărârea Consiliului Local al Municipiului Craiova nr.303/2025, prin încetarea dreptului de administrare a imobilelor prevăzute în anexa nr.1 care face parte integrantă din prezenta hotărâre.
Art.2. Se aprobă modificarea anexei nr.6 la Hotărârea Consiliului Local al Municipiului Craiova nr.303/2025, prin actualizarea tarifelor aferente activităţii de administrare şi întreţinere a Bazei Hipodrom, prevăzute în anexa nr.2 care face parte integrantă din prezenta hotărâre.
Art.3. Predarea-primirea bunurilor prevăzute în anexa nr.1 la prezenta hotărâre, se face pe bază de proces verbal, încheiat între părți, de către Comisia stabilită prin Dispoziția Primarului Municipiului Craiova  nr. 4484/2023.
Art.4. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Patrimoniu, Direcţia Servicii Publice și S.C. ECO URBIS Craiova S.R.L. vor aduce la îndeplinire prevederile prezentei hotărâri.

